
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 364 


7 Μαΐου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Πάγια μηνιαία κράτηαη υπέρ των Ταμείων Αλληλοβοή¬ 


θειας Στρατού, Ναυτικού και Αεροπορίας . 1 

Τροποποίηση της Ε5/5878/88 απόφασης Υπουργού 

Εθν. Παιδείας και θρησκευμάτων . 2 

Κανονισμός Επαγγελματικής Δεοντολογίας των μελών 
του Σώματος Ορκωτών Ελεγκτών. 3 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.841/33/61426 (1) 

Πάγια μηνιαία κράτηση υπέρ των Ταμείων Αλληλοβοή¬ 
θειας Στρατού, Ναυτικού και Αεροπορίας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη τις διατάξεις: 
α. Του άρθρου 14 του Ν.Δ. 398/74 «Περί Ταμείων Αλ¬ 
ληλοβοήθειας Στρατού, Ναυτικού και Αεροπορίας» όπως 
τούτο τροποποιήθηκε και συμπληρώθηκε με το Ν. 788/ 
78. 

β. Του Ν. 2448/96 «Μισθολογικές ρυθμίσεις μονίμων 
στελεχών των Ενόπλων Δυνάμεων και αντιστοίχων της Ελ¬ 
ληνικής Αστυνομίας, του Πυροσβεστικού και του Λιμενι¬ 
κού Σώματος» (ΦΕΚ Α' 279/31.12.96). 

γ. Του άρθρου 29Ατου Ν. 1558/85 «Κυβέρνηση και Κυ¬ 
βερνητικά όργανα» (ΦΕΚ Α' 137). 

δ. Τις υπ’ αριθμ. Φ.952.1/19/453212/Σ. 1411/24 
Μαρ. 97/ΥΕΘΑ/ΓΕΣ/ΔΟΙ, Φ. 952.1/16/97/3.4.97/ 
ΥΕΘΑ/ΓΕΝ/Ε4, Φ. 952.1/ΑΔ 927412/Σ. 531/4 Απρ. 97/ 
ΥΕΘΑ/ΓΕΑ/Δ3 αποφάσεις, με τις οποίες εγκρίνονται τα 
πρακτικά των Διοικητικών Συμβουλίων και των τριών Τα¬ 
μείων Αλληλοβοήθειας των Ε.Δ. για το συνυπολογισμό 
των επιδομάτων εξομάλυνσης μισθολογικών διαφορών και 
ειδικής απασχόλησης των παραγράφων 3 και 4 του άρ¬ 
θρου 2 του Ν. 2448/96 στο εφάπαξ βοήθημα που χορη¬ 
γούν. 

ε. Της υπ' αριθμ. πρωτ. 29261/7.10.96 κοινής απόφα¬ 
σης Πρωθυπουργού και Υπουργού Εθνικής Άμυνας «Ανά¬ 
θεση αρμοδιοτήτων Υπουργού Εθνικής Άμυνας στον 
Υφυπουργό Εθνικής Άμυνας» (ΦΕΚ Β' 933). 


στ. Της υπ’ αριθμ. 1107147/1239/0006Α74.10.96 
κοινής απόφασης Πρωθυπουργού και Υπουργού Οικονο¬ 
μικών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ Β' 922). 

ζ. Το γεγονός ότι από τις διατάξεις της παρούσης από¬ 
φασης δεν προκαλείται οικονομική επιβάρυνση στον κρα¬ 
τικό προϋπολογισμό, αποφασίζουμε: 

1. Καθορίζουμε την πάγια μηνιαία κράτηση επί των απο¬ 
δοχών (Βασικού μισθού, επιδόματος χρόνου υπηρεσίας 
και των επιδομάτων εξομάλυνσης μισθολογικών διαφορών 
και ειδικής απασχόλησης) των μετόχων των Ταμείων Αλ¬ 
ληλοβοήθειας Στρατού, Ναυτικού και Αεροπορίας σε πο¬ 
σοστό τέσσερα επί τοις εκατό (4%). 

2. Η απόφαση αυτή ισχύει από 1.1.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Απριλίου 1997 

01 ΥΦΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΟΙΚΟΝΟΜΙΚΟΝ 

Δ. ΑΠΟΣΤΟΛΑΚΗΣ Ν. ΧΡΙΣΤΟΔΟΥΛΑΚΗΣ 

- *- 

Αριθ. Ε5/944 (2) 

Τροποποίηση της Ε5/5878/88 απόφασης Υπουργού Εθν. 

Παιδείας και θρησκευμάτων. 

Ο ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 20, παρ. 2, περιπτ. ΣΤ, 51, 
παρ. 2, εδ. β και 33 του Ν. 1404/83 «Δομή και λειτουργία 
των Τεχνολογικών Εκπαιδευτικών Ιδρυμάτων». 

2. Τις διατάξεις του άρθρου 4 της αριθ. Ε5/5878/88 
υπουργικής απόφασης. 

3. Τις διατάξεις του άρθρου 29Α του Ν. 1558/85, όπως 
αυτό προσετέθη με το άρθρο 27 του Ν. 2081/92 (Α' 154). 

4. Το γεγονός ότι από την απόφαση αυτή δεν προκαλεί- 
ται δαπάνη σε βάρος του κρατικού προϋπολογισμού. 

5. Την αριθμ. ΣΤ5/3/96 απόφαση του Πρωθυπουργού 
και του Υπουργού Εθνικής Παιδείας και θρησκευμάτων 
«Ορισμός αρμοδιοτήτων Υφυπουργού του Υπουργείου 
Εθνικής Παιδείας και θρησκευμάτων (Β' 937), αποφασί¬ 
ζουμε: 

Αντικαθιστούμε το στοιχείο α) του εδ. (α) της παρ. 3 του 

άρθρου 4 της αριθ. Ε5/5878/88 υπουργικής απόφασης, 
ως εξής: 

«α) Από τον προϊστάμενο του Τρήματος Προγραμμάτων 
Μελετών του Δ/κού Τομέα Τριτοβάθμιας Τεχνολογικής 
Εκπαίδευσης ή το νόμιμο αναπληρωτή του·*. 

Η απόφαση αυτή ισχύει από το ακαδημαϊκό έτος 
1996-97 και να δημοσιευθεί στην Εφημερίδα της Κυβερ- 
νήσεως. 

Αθήνα, 22 Απριλίου 1997 

Ο ΥΦΥΠΟΥΡΓΟΣ 

ι. ανθοπουλος 
-♦- 

Αριθ. 623 (3) 

Κανονισμός Επαγγελματικής Δεοντολογίας των μελών 
του Σώματος Ορκωτών Ελεγκτών. 

ΤΟ ΕΠΟΠΤΙΚΟ ΣΥΜΒΟΥΛΙΟ 
ΤΟΥ ΣΩΜΑΤΟΣ ΟΡΚΩΤΩΝ ΕΛΕΓΚΤΩΝ 
Έχοντας υπόψη: 

(α) Τις διατάξεις του άρθρου 9του Π.Δ. 226/1992 (ΦΕΚ 
Α' 120). 

(β) Την από 26.4.1996 εισήγηση του κατ’ άρθρου 6 παρ. 
4 του Π.Δ. 226/1992 Επιστημονικού Συμβουλίου. 

(γ) Την από 17.4.1997 έγκριση της Γενικής Συνέλευσης 
του Σ.Ο.Ε.. 

δ) Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του κρατικού προϋπο¬ 
λογισμού, αποφασίζει: 

Εκδίδει τον «Κανονισμό επαγγελματικής δεοντολογίας 
των μελών του Σώματος Ορκωτών Ελεγκτών», το κείμενο 
του οποίου έχει ως ακολούθως: 

I. ΓΕΝΙΚΕΣ ΔΙΑΤΑΞΕΙΣ 
Αρθρο 1 
Σκοπός 

1. Ο παρών Κανονισμός έχει ως σκοπό τη διασφάλιση 
της ποιότητας και διαφάνειας των παρεχόμενων από τους 
Ορκωτούς Ελεγκτές υπηρεσιών για την προστασία τόσο 
του ηθικού και επαγγελματικού κύρους του Σ.Ο.Ε. και των 
μελών του, όσο και των νόμιμων δικαιωμάτων του κάθε 
ελεγχόμενου ή τρίτου που χρησιμοποιεί υποχρεωτικά ή 
προαιρετικά τις υπηρεσίες αυτές. 

2. Για την επίτευξη του παραπάνω σκοπού, επιβάλλεται 
για κάθε Ορκωτό Ελεγκτή και κάθε άλλο μέλος του Σ.Ο.Ε. 
η τήρηση των παρακάτω γενικών αρχών και κανόνων, πα¬ 
ράλληλα με τις ειδικότερες υποχρεώσεις του που απορρέ¬ 
ουν από άλλες διατάξεις νόμων και οδηγιών του Σ.Ο.Ε., 
καθώς και από τις τις ειδικές διατάξεις του παρόντα Κανο¬ 
νισμού. 

Σε κάθε περίπτωση, ο Ορκωτός Ελεγκτής και κάθε άλλο 
μέλος του Σ.Ο.Ε. οφείλει: 

α) Να συμπεριφέρεται με αξιοπρέπεια έναντι των ελεγ- 
χομένων, των συναδέλφων μελών του Σ.Ο.Ε. και των με¬ 
λών των θεσμοθετημένων οργάνων του Σ.Ο.Ε. και να δια- 
βιώνει ως τίμιος και συνετός οικογενειάρχης. 

β) Να μην αναλαμβάνει την οποιαδήποτε ανατιθέμενη σ’ 
αυτόν εργασία, αν δεν είναι βέβαιος ότι έχουν τηρηθεί 
όλες οι προϋποθέσεις και οι διαδικασίες που προβλέπο- 
νται από το νόμο, τον παρόντα Κανονισμό, τις αποφάσεις 
και οδηγίες του Εποπτικού Συμβουλίου, καθώς και τους 
εσωτερικούς κανόνες του ελεγκτικού φορέα του οποίου 
είναι μέλος. 

γ) Νσ παρέχει τις επαγγελματικές υπηρεσίες του και να 


προβαίνει στις επιβαλλόμενες γνωστοποιήσεις, με τρόπο 
αντικειμενικό, ακολουθώντας πάντοτε τα εγκεκριμένα 
από το Εποπτικό Συμβούλιο πρότυπα και οδηγίες. 

δ) Να τηρεί επιμελώς όλους τους κανόνες που διασφα¬ 
λίζουν την ανεξαρτησία του έναντι των ελεγχόμενων. 

ε) Να μη χρησιμοποιεί την ιδιότητα του Ορκωτού Ελε¬ 
γκτή για την εξυπηρέτηση ιδιωτικών συμφερόντων του 
ίδιου ή προσκείμενου σ' αυτόν προσώπου. 

στ) Να μην αρνε'ιτοι, να μην αναβάλλει ή εγκαταλείπει 
χωρίς δικαιολογημένο λόγο οποιαδήποτε ανατεθείσα σ' 
αυτόν εργασία. 

ζ) Να μην παρέχει ανακριβή ή παραπλανητικά στοιχεία 
και πληροφορίες σε ελεγχομένους και τρίτους, καθώς και 
στα θεσμικά ή εντεταλμένα όργανα του Σ.Ο.Ε. 

η) Να μη δυσφημεί, απειλεί, προσβάλλει ή εκβιάζει 
ελεγχόμενους, συναδέλφους, ελεγκτικούς φορείς ή όρ¬ 
γανα του Σ.Ο.Ε. 

ι) Να μην ανταγωνίζεται με τρόπο αθέμιτο άλλα μέλη του 
Σ.Ο.Ε. ή ελεγκτικούς φορείς και να μην επιδιώκει την προ¬ 
σέλκυση ή διατήρηση εργασιών με μη διαφανή μέσα. 

ια) Να προστατεύει το κύρος του θεσμού του Σ.Ο.Ε. και 
των οργάνων του, καθώς και των αποφάσεων και οδηγιών 
του Εποπτικού Συμβουλίου και να μη συγκαλύπτει οποια¬ 
δήποτε παράβαση του παρόντος κανονισμού που περι¬ 
ήλθε σε γνώση του. 

Αρθρο 2 

Έκταση εφαρμογής και εννοιολογικοί 
προσδιορισμοί 

1. Οι διατάξεις του παρόντος Κανονισμού διέπουν τους 
Ορκωτούς Ελεγκτές και εφαρμόζονται αναλόγως, τόσο 
για τα μέλη των διοικήσεων των ελεγκτικών φορέων, όσο 
και για τους Επίκουρους, τους Δόκιμους και τους Ασκού¬ 
μενους Ορκωτούς Ελεγκτές. 

2. Γ ια την εφαρμογή του παρόντος, οι παρακάτω όροι 
χρησιμοποιούνται με τις προσδιοριζόμενες έννοιες: 

α) Μέλη του Σώματος Ορκωτών Ελεγκτών: είναι τα φυ¬ 
σικά πρόσωπα που είναι εγγεγραμμένο στα τηρούμενα 
από το Σ.Ο.Ε. μητρώα Ορκωτών Ελεγκτών, Επίκουρων, 
Δοκίμων και Ασκούμενων Ορκωτών Ελεγκτών. 

β) Ελεγκτικός φορέας: είναι η κατά νόμο εταιρεία ή κοι¬ 
νοπραξία Ορκωτών Ελεγκτών, που είναι εγγεγραμμένη 
στο ειδικό μητρώο του Σ.Ο.Ε., σύμφωνα με την ισχύουσα 
κάθε φορά νομοθεσία. 

γ) Μέλη ή ελεγκτικό προσωπικό του ελεγκτικού φορέα: 
είναι τα φυσικά πρόσωπα της περίπτωσης (α) της παρού¬ 
σας παραγράφου, που παρέχουν τις υπηρεσίες τους κάτω 
από την επωνυμία του ελεγκτικού φορέα, συνεργαζόμενοι 
αποκλειστικά με αυτόν ως ελεύθεροι επαγγελματίες ή με 
σχέση εξαρτημένης εργασίας. 

Οι εν ενεργεία μέτοχοι και εταίροι μιας εταιρείας ή τα 
μέλη μιας Κοινοπραξίας συμπεριλαμβάνονται στα Μέλη ή 
στο ελεγκτικό προσωπικό του ελεγκτικού φορέα. 

δ) Βοηθοί του Ορκωτού Ελεγκτή: είναι κάθε μέλος ενός 
ελεγκτικού φορέα, ανεξάρτητα από τη βαθμίδα στην 
οποία ανήκει, το οποίο απασχολείται οε συγκεκριμένη ερ¬ 
γασία για λογαριασμό και υπ’ ευθύνη του Ορκωτού Ελε¬ 
γκτή στον οποίο ανατέθηκε η εκτέλεση της εργασίας αυ- 
τής. 

ε) Ελεγχόμενος: είναι κάθε οικονομική μονάδα που κατ' 
επιταγή του νόμου πρέπει να υποβάλλει στον έλεγχο των 
Ορκωτών Ελεγκτών την οικονομική διαχείριση και τις οι- 

κονομικές καταστάσεις της. Για τους σκοπούς του παρό¬ 
ντος, ελεγχόμενος είναι και κάθε άλλο φυσικό ή νομικό 
πρόσωπο που έχει αναθέσει σε ελεγκτικό φορέα ή Ορ¬ 
κωτό Ελεγκτή οποιαδήποτε άλλη επαγγελματική υπηρε¬ 
σία ή εργασία που δεν είναι ασυμβίβαστη με το λειτούρ¬ 
γημα του Ορκωτού Ελεγκτή. 

στ) Εντεταλμένο όργανο ποιοτικού ή δεοντολογικού 
ελέγχου: είναι κάθε μέλος του Εποπτικού ή του Επιστημο¬ 
νικού Συμβουλίου του Σ.Ο.Ε. και κάθε εν ενεργεία Ορκω¬ 
τός Ελεγκτής με ΙΟετή τουλάχιστον ευδόκιμη υπηρεσία, 
στον οποίο με ειδική απόφαση του Εποπτικού Συμβουλίου 
έχει ανατεθεί η εκτέλεση συγκεκριμένου έργου σχετιζό- 
μενου με την εκτίμηση της ποιότητας συγκεκριμένης ελε¬ 
γκτικής εργασίας ή και της τήρησης από Ορκωτό Ελεγκτή 
ή από ελεγκτικό φορέα των διατάξεων του νόμου και του 
παρόντος Κανονισμού, καθώς και των αποφάσεων του 
Εποπτικού Συμβουλίου. 

ζ) Νόμιμη αμοιβή ελέγχου: είναι η καθαρή αμοιβή ελέγ¬ 
χου, ύστερα από την αφαίρεση των εξόδων μετακινήσεως 
και διαμονής των ελεγκτών εκτός έδρας, που προκύπτει 
από τον πολλαπλασιασμό των ελάχιστων ωρών ελέγχου, 
όπως αυτές έχουν καθοριστεί για κάθε συγκεκριμένη πε¬ 
ρίπτωση με γενικές ή ειδικές αποφάσεις του Εποπτικού 
Συμβουλίου, και του εφαρμοζόμενου από ένα ελεγκτικό 
φορέα ενιαίου ωρομισθίου, όπως αυτό έχει γνωστοποιη¬ 
θεί στο Σ.Ο.Ε. για την ελεγκτική περίοδο στην οποία εμπί¬ 
πτει ο έλεγχος. 

II. ΕΙΔΙΚΕΣ ΔΙΑΤΑΞΕΙΣ 
Άρθρο 3 

Παροχή επαγγελματικών υπηρεσιών 

1. Ο Ορκωτός Ελεγκτής οφείλει να παρέχει τις επαγ¬ 
γελματικές υπηρεσίες του κατά τρόπο που να διασφαλίζει 
τη νομιμότητα στην παροχή των υπηρεσιών του αυτών και 
την εγκυρότητα της εκφραζόμενης απ’ αυτόν επαγγελμα¬ 
τικής γνώμης. Προς τούτο, είναι υποχρεωμένος, παράλ¬ 
ληλα με τις διατάξεις της εθνικής νομοθεσίας και τον πα¬ 
ρόντα κανονισμό, να τηρεί τα ελεγκτικά πρότυπα και τις 
αρχές και οδηγίες που ακολουθεί το Σ.Ο.Ε. και να βασίζε¬ 
ται στην επαγγελματική εργασία που διεξήγαγε ο ίδιος ή 
άλλα μέλη του Σ.Ο.Ε. με τη δική του επίβλεψη και ευθύνη. 

2. Ο Ορκωτός Ελεγκτής δικαιούται να χρησιμοποιεί 
βοηθούς για την παροχή των επαγγελματικών υπηρεσιών 
του, έχει όμως την ευθύνη για την εργασία που εκτέλεσαν 
οι βοηθοί του, τους οποίους υποχρεούται να επιβλέπει και 
να αναθέτει σ’ αυτούς μόνο τις εργασίες που είναι σε θέση 
να εκτελέσουν ικανοποιητικά. 

3. Απαγορεύεται στον Ορκωτό Ελεγκτή να χρησιμοποιεί 
ως βοηθούς οποιαδήποτε πρόσωπα που δεν είναι εγγε¬ 
γραμμένα στα μητρώα του Σ.Ο.Ε. Η απαγόρευση αυτή δεν 
αποκλείει τη χρησιμοποίηση ειδικού εμπειρογνώμονα σε 
αντικείμενα ελέγχου ή άλλων εργασιών που εκφεύγουν 
των συνήθων γνώσεων του Ορκωτού Ελεγκτή, σύμφωνα 
με τα οριζόμενα από τα ελεγκτικά πρότυπα και σχετικές 
αποφάσεις του Σ.Ο.Ε. 

4. Σε κάθε περίπτωση, ο Ορκωτός Ελεγκτής που δεν 
βρίσκεται σε αναστολή ασκήσεως του επαγγέλματος του, 
παρέχει τις επαγγελματικές υπηρεσίες του ύστερα από 
σχετική εντολή ή ανάθεση του ελεγκτικού φορέα του 
οποίου είναι μέλος, αλλά ευθύνεται προσωπικά για την 
ποιότητα των υπηρεσιών και την ορθότητα του πορίσμα¬ 
τος του. 


Ο κανόνας αυτός διέπει και τους Κοινούς Ελέγχους, 
που διενεργούνται σε μια οικονομική μονάδα από δύο ή 
περισσότερους Ορκωτούς Ελεγκτές του ίδιου ή διαφορε¬ 
τικού ελεγκτικού φορέα. 

Άρθρο 4 

Ανεξαρτησία και αντικειμενικότητα 

1. Κάθε μέλος του Σ.Ο.Ε. οφείλει πάντοτε να ασκεί το 
ελεγκτικό έργο κατά τρόπο αντικειμενικό και ανεξάρτητο 
από κάθε είδους επιρροή του ελεγχομένου. 

2. 0 Ορκωτός Ελεγκτής που αδυνατεί να είναι ανεξάρ¬ 
τητος, ώστε να παρέχει μία έντιμη και αμερόληπτη γνώμη, 
οφείλει να μην αποδεχθεί την εργασία ή να διακόψει την 
ανατεθείσα σε αυτόν εργασία, αν οι υπάρχουσες ή δια- 
μορφωθείσες συνθήκες κλονίζουν είτε την ανεξαρτησία, 
την αντικειμενικότητα και την προς αυτόν εμπιστοσύνη 
των τρίτων, είτε τις σχέσεις του με συναδέλφους μέλη του 
Σ.Ο.Ε. 

Γ ια την μη αποδοχή ή τη διακοπή της εργασίας από τον 
Ορκωτό Ελεγκτή, εφαρμόζονται οι σχετικές διατάξεις της 
νομοθεσίας που διέπει το Σ.Ο.Ε. και, όπου συντρέχει πε¬ 
ρίπτωση, οι οριζόμενες από την παρ. 4 του πιο κάτω άρ¬ 
θρου 8 διαδικασίες. 

3. Κάθε ελεγκτικός φορέας και κάθε μέλος του Σ.Ο.Ε. 
οφείλει να τηρεί τους ακόλουθους κανόνες, ώστε να εξα¬ 
σφαλίζει την ανεξαρτησία και την αντικειμενικότητά του: 

α) Να μην παρέχει σε ελεγχόμενο άλλου είδους υπηρε¬ 
σίες, εκτός από εκείνες που επιτρέπει ο νόμος και για τις 
οποίες αρμοδίως έχει οριστεί. 

Δεν είναι ασυμβίβαστη η παροχή υποδείξεων, που ανα¬ 
κύπτουν ως απόρροια των παρεχομένων από Ορκωτό Ελε¬ 
γκτή επαγγελματικών υπηρεσιών και σχετίζονται άμεσα με 
το ανατεθέν σ' αυτόν έργο. 

Η παροχή πρόσθετων υπηρεσιών σε ασυνήθιστη έκταση 
μπορεί να θεωρηθεί ότι επηρεάζει την αντικειμενικότητα 
του ελεγκτή. 

β) Να μην αποφασίζει ο ίδιος σε θέματα αρμοδιότητας 
του ελεγχομένου. Επίσης πρέπει να αποφεύγει να εκφρά¬ 
ζει την κρίση του στις επιχειρηματικές επιλογές ή αποφά¬ 
σεις του ελεγχομένου. 

γ) Να τηρεί αμερόληπτη στάση σε αντικρουόμενες από¬ 
ψεις των ελεγχομένων ή άλλων ενδιαφερομένων, εκφρά¬ 
ζοντας χωρίς περιττούς χαρακτηρισμούς τις αντικειμενι¬ 
κές διαπιστώσεις και υποδείξεις που βασίζονται σε επι¬ 
μελή εργασία του. 

δ) Να μην έχει οποιοδήποτε άμεσο ή έμμεσο οικονομικό 
συμφέρον καθ’ οιονδήποτε τρόπο από την πορεία των ερ¬ 
γασιών του ελεγχομένου ή από το πόρισμα του ελέγχου 
του. 

ε) Να μην αποδέχεται παρεμβάσεις του ελεγχομένου ή 
τρίτων σχετικές με την εκτέλεση των καθηκόντων του. 

στ) Να είναι ιδιαίτερα επιφυλακτικός όταν στον ελεγχό¬ 
μενο υπηρετούν καθ’ οιονδήποτε τρόπο συγγενικά ή φι¬ 
λικό προς αυτόν πρόσωπα. Οφείλει να λαμβάνει τα κατάλ¬ 
ληλα μέτρα, ώστε να διασφαλίζει την ανεξαρτησία και την 
αντικειμενικότητά του και, όπου αυτό δεν είναι απόλυτα 
εφικτό, να αποποιείται τον έλεγχο ή να τον διακόπτει. 

ζ) Να μη δέχεται από τον ελεγχόμενο περιποιήσεις ή 
άλλα δώρα, που υπερβαίνουν το μέτρο της απλής φιλο- 
φρονήσεως και φιλοξενίας στον επαγγελματικό χώρο αυ¬ 
τού. 

η) Να μην δέχεται οποιαδήποτε αμοιβή ή προμήθεια από 
τον ελεγχόμενο, πέραν της νομίμου, για οποιοδήποτε 
λόγο, έστω και για πρόσθετες συγκεκριμένες επαγγελμα¬ 
τικές υπηρεσίες, αν δεν έχουν τηρηθεί διαφανείς διαδικα¬ 
σίες για την ανάθεση, την εκτέλεση και την τιμολόγηση 
της κάθε συγκεκριμένης υπηρεσίας του. 

θ) Να τηρεί αυστηρά τις κείμενες νομοθετικές διατάξεις 
και αποφάσεις του Εποπτικού Συμβουλίου για τα ασυμβί¬ 
βαστα και τις απαγορεύσεις ως προς το επάγγελμα, κα¬ 
θώς και για τις διαδικασίες αποδοχής και γνωστοποίησης 
κάθε ανατιθέμενης σ' αυτόν εργασίας. 

4. Απαγορεύεται σε Ορκωτό Ελεγκτή ή σε ελεγκτικό 
φορέα η με οποιοδήποτε τρόπο διαπραγμάτευση ή η εκ 
των υστέρων μείωση της νόμιμης αμοιβής ελέγχου. 

Παρέκκλιση από την απαγόρευση αυτή επιτρέπεται 
μόνο αν συντρέχει ειδικά αιτιολογημένος λόγος και έχει 
ληφθεί σχετική έγκριση του Εποπτικού Συμβουλίου. 

5. Απαγορέυεται σε Ορκωτό Ελεγκτή η ανάληψη του 
υποχρεωτικού από νόμο ελέγχου μιας οικονομικής μονά¬ 
δας, στην οποία ο ίδιος ή μέλος της διοίκησης του ελεγκτι¬ 
κού φορέα του έχει διατελέσει μέσα στην τελευταία πε¬ 
νταετία, πριν από το διορισμό του ως τακτικού ελεγκτή της 
οικονομικής αυτής μονάδας: 

- είτε μέλος της διοίκησης, 

- είτε διευθυντικό στέλεχος, 

- είτε οικονομικός, λογιστικός ή φορολογικός σύμβου¬ 
λος ή εσωτερικός ελεγκτής, με σχέση εξαρτημένης εργα¬ 
σίας ή ως ελεύθερος επαγγελματίας με κύριο αντικείμενο 
την παροχή των πιο πάνω υπηρεσιών στην ελεγχόμενη οι¬ 
κονομική μονάδα. 

Η απαγόρευση αυτή μπορεί να αρθεί μόνο ύστερα από 
ειδικά αιτιολογημένη απόφαση του Εποπτικού Συμβου¬ 
λίου, που λαμβάνεται με τη σύμφωνη γνώμη του Επιστη¬ 
μονικού Συμβουλίου του Σ.Ο.Ε. 

Άρθρο 5 
Εχεμύθεια 

1.0 Ορκωτός Ελεγκτής οφείλει να τηρεί το επαγγελμα¬ 
τικό απόρρητο και να μην αποκαλύπτει γεγονότα ή πληρο¬ 
φορίες που περιήλθαν σε γνώση του κατά την εκτέλεση 
του έργου του, εκτός αν υπέχει τέτοια υποχρέωση από το 
νόμο, τα επαγγελματικά πρότυπα και τις Οδηγίες που 
έχουν εκδοθεί από το Εποπτικό Συμβούλιο, περιλαμβανο- 
μένου και του παρόντος Κανονισμού. 

2. Απαγορεύεται στον Ορκωτό Ελεγκτή να κάνει χρήση 
καθ' οιονδήποτε τρόπο, για δικό του όφελος ή όφελος τρί¬ 
των, των γεγονότων και των πληροφοριών που περιήλθαν 
σε γνώση του κατά την εκτέλεση του έργου του, εκτός αν 
η αποκάλυψη των γεγονότων και των πληροφοριών είναι 
αναγκαία για την υπεράσπισή του ενώπιον δικαστικής αρ¬ 
χής ή την υποστήριξη των θέσεών του ενώπιον του Επο¬ 
πτικού ή του Πειθαρχικού Συμβουλίου του Σ.Ο.Ε. 

3.0 Ορκωτός Ελεγκτής οφείλει να τηρεί το επαγγελμα¬ 
τικό απόρρητο και μετά τη λήξη της παροχής των επαγγελ¬ 
ματικών υπηρεσιών του προς οποιοδήποτε φυσικό ή νο¬ 
μικό πρόσωπο. 

4. Ο Ορκωτός Ελεγκτής οφείλει να υπενθυμίζει στους 
βοηθούς του την υποχρέωση τηρήσεως του επαγγελματι¬ 
κού απορρήτου και να εξασφαλίζει κατά το δυνατόν ότι οι 
βοηθοί του θα τηρήσουν αυτό. 

5. Οι διατάξεις αυτού του άρθρου δεσμεύουν και τις 
διοικητικές και τους τεχνικούς συμβούλους του κάθε ελε¬ 


γκτικού φορέα, καθώς και τα όργανα ποιοτικού ελέγχου 
του Σ.Ο.Ε. 

Άρθρο 6 

Ποιοτική επάρκεια εργασιών ελέγχου 

1. Κάθε Ορκωτός ελεγκτής υποχρεούται για κάθε εκτε- 
λούμενη απ' αυτόν εργασία ελέγχου να ακολουθεί τα 
εγκεκριμένο από το Εποπτικό Συμβούλιο ελεγκτικά πρό¬ 
τυπα και οδηγίες και να τηρεί σε ιδιαίτερο φάκελο, επί πέ¬ 
ντε τουλάχιστον έτη ύστερα από την ημερομηνία εκδό- 
σεως του Πιστοποιητικού ή Έκθεσης Ελέγχου, τα φύλλα 
εργασίας και λοιπά στοιχείο του συγκεκριμένου ελέγχου, 
τα οποία και οφείλει να παραδίδει χωρίς υπαίτια καθυστέ¬ 
ρηση για ποιοτικό έλεγχο στο προς τούτο εντεταλμένο 
από το Εποπτικό Συμβούλιο όργανο του Σ.Ο.Ε. Η παρά¬ 
δοση αυτή γίνεται σε τόπο και σε χρόνο που ορίζονται από 
το Εποπτικό Συμβούλιο. 

2. Από τα περιεχόμενα στον εξεταζόμενο φάκελο ή φα¬ 
κέλους φύλλα εργασίας και λοιπά στοιχεία, πρέπει να 
αποδεικνύεται ότι: 

α) Κατά την εκτέλεση της συγκεκριμένης ελεγκτικής 
εργασίας εφαρμόστηκαν τα παραδεγμένα από το Σ.Ο.Ε. 
πρότυπα Ελέγχου και Εκθέσεων, καθώς και οι εκδοθείσες 
από το Σ.Ο.Ε. τεχνικές οδηγίες, και ότι λήφθηκαν υπόψη 
οι διατάξεις της νομοθεσίας και του Καταστατικού, που 
διέπουν την ελεγχθείσα οικονομική μονάδα. 

β) Τα ανωτέρω φύλλα και λοιπά στοιχεία στηρίζουν 
επαρκώς τη γνώμη του Ορκωτού Ελεγκτή, όπως αυτή δια¬ 
τυπώνεται στο σχετικό Πιστοποιητικό ή Έκθεση του ελέγ¬ 
χου του, 

3. Τυχόν άρνηση ή υπαίτια καθυστέρηση παράδοσης 
των ζητουμένων φακέλων στο εντεταλμένο όργανο του 
Σ.Ο.Ε., καταγγελόμενη οε σχετική αναφορά του τελευ¬ 
ταίου προς το Εποπτικό Συμβούλιο και αποδεικνυόμενη 
με αντίγραφο ειδοποιητηρίου εγγράφου απευθυνόμενου 
προς τον αρμόδιο Ορκωτό Ελεγκτή, απευθείας ή μέσω 
του ελεγκτικού φορέα του, παραπέμπεται στο Πειθαρχικό 
Συμβούλιο ως σκόπιμη παράβαση κανονιστικής διάτα¬ 
ξης- 

4. Τυχόν κενά ή άλλες ουσιώδεις ελλείψεις του εξετα- 
ζομένου φακέλου ελέγχου ή της εκτέλεσης της συγκεκρι¬ 
μένης εργασίας καταγραφόμενα στο σχετικό πόρισμα του 
εντεταλμένου οργάνου ποιοτικού ελέγχου, που έχουν ως 
συνέπεια την αδυναμία εξαγωγής συμπεράσματος σε 
σχέση με τα οριζόμενα στην πιο πάνω παράγραφο 2, πα- 
ραπέμπονται στο Πειθαρχικό Συμβούλιο. 

Η παραπομπή αυτή γίνεται μετά από γνώμη του Επιστη¬ 
μονικού Συμβουλίου για πλημμελή άσκηση των καθηκό¬ 
ντων του υπευθύνου Ορκωτού Ελεγκτή και, αν συντρέχει 
περίπτωση, για παράβαση νόμου. 

5. Στο πλαίσιο ποιοτικού ελέγχου, τα εντεταλμένα όρ¬ 
γανα του Σ.Ο.Ε. μπορούν να εξετάσουν και να επαληθεύ- 
σουν οποιοδήποτε άλλο στοιχείο ή πληροφορία που, κατά 
την κρίση τους, επιδρά στην ποιότητα και τη νομιμότητα 
των προσφερομένων από τον Ορκωτό Ελεγκτή και τους 
βοηθούς του υπηρεσιών, μη αποκλεισμένης και της επιτό- 
που επίσκεψης των εντεταλμένων οργάνων στα γραφεία 
των οικονομικών μονάδων που ελέγχθηκαν από τον Ορ¬ 
κωτό Ελεγκτή. 

Σε περίπτωση αδικαιολόγητης άρνησης μέλους του 
Σ.Ο.Ε. να παράσχει τα κατά τα άνω ζητούμενα πρόσθετα 
στοιχεία και πληροφορίες ή να διευκολύνει την επιχόπου 

επίσκεψη εντεταλμένου οργάνου στα γραφεία ελεγχθεί- 
σας οικονομικής μονάδας εφαρμόζονται τα οριζόμενα 
οτην πιο πάνω παρ. 3 αυτού του άρθρου. 

Άρθρο 7 

Διαφήμιση - Αθέμιτος Ανταγωνισμός 

1. Ο Ορκωτός Ελεγκτής ή ο ελεγκτικός φορέας δεν 
πρέπει να διαφημίζει ή να προβάλλει τις επαγγελματικές 
υπηρεσίες του, καθώς και το όνομά του ή την επωνυμία 
του, κατά τρόπο που υποβαθμίζει το ελεγκτικό επάγ¬ 
γελμα, όπως αυτό έχει θεσμοθετηθεί και ασκείται στην 
Ελλάδα, η θέτει οε αμφιβολία την επαγγελματική επάρ¬ 
κεια άλλων Ορκωτών Ελεγκτών ή ελεγκτικών φορέων. 

2. Απαγορεύεται σε Ορκωτό Ελεγκτή ή ελεγκτικό φο¬ 
ρέα η υποβολή προσφοράς παροχής ελεγκτικών υπηρε¬ 
σιών χωρίς έγγραφη πρόσκληση του ενδιαφερομένου που 
έχει γνωστοποιηθεί στο Σ.Ο Ε. και χωρίς την τήρηση των 
λοιπών προϋποθέσεων και διαδικασιών που ορίζονται από 
νόμο ή αποφάσεις του Εποπτικού Συμβουλίου. 

Η υποβολή τέτοιας προσφοράς καθώς και η με οποιοδή- 
ποτε τρόπο μείωση ή δέσμευση μείωσης της νόμιμης 
αμοιβής ελέγχου, χωρίς σχετική έγκριση του Εποπτικού 
Συμβουλίου, αποτελεί πράξη ιδιαίτερα αναξιοπρεπή και 
αθέμιτη. 

3. Κάθε διευθύνων σύμβουλος, διευθύνων εταίρος ή 
διαχειριστής ενός ελεγκτικού φορέα, υποχρεούται να πα- 
ραδίδει χωρίς καθυστέρηση στο εντεταλμένο όργανο δεο¬ 
ντολογικού ελέγχου του Σ.Ο.Ε. τα βιβλία και στοιχεία του 
φορέα και να παρέχει τις ζητούμενες πληροφορίες, ανα¬ 
φορικά με τον προσδιορισμό, την τιμολόγηση και την εί¬ 
σπραξη της αμοιβής συγκεκριμένης εργασίας, καθώς και 
με την τήρηση των προβλεπομένων από νόμο ή αποφά¬ 
σεις του Εποπτικού Συμβουλίου προϋποθέσεων και διαδι¬ 
κασιών ανάληψης, εκτέλεσης και γνωστοποίησης προς το 
Σ.Ο.Ε. της κάθε προσφερόμενης σε ελεγχομένους ή τρί¬ 
τους υπηρεσίας. 

Άρθρο 8 

Σχέσεις με Συναδέλφους και Ελεγκτικούς Φορείς 

1. Ο Ορκωτός Ελεγκτής οφείλει να συμπεριφέρεται με 
ευγένεια, ειλικρίνεια και εκτίμηση έναντι όλων των άλλων 
μελών του Σ.Ο.Ε., είτε αυτά είναι παρόντα είτε είναι απά¬ 
ντα και να προασπίζει τα νόμιμα δικαιώματα τους που 
απορρέουν από την άσκηση των καθηκόντων τους. 

2. Ο Ορκωτός Ελεγκτής στον οποίο ανατίθεται ένας 
κατά νόμον υποχρεωτικός έλεγχος, τον οποίο προηγουμέ¬ 
νως ασκούσε άλλος Ορκωτός Ελεγκτής, οφείλει να ερω- 
τήσει εγγράφως τον προηγούμενο ελεγκτή και μάλιστα 
πριν από την ανάληψη του ελέγχου, σε ποιους λόγους 
οφείλεται κατά τη γνώμη του η απομάκρυνσή του από το 
συγκεκριμένο έλεγχο. 

Το έγγραφο αυτό ερώτημα κοινοποιείται στο Εποπτικό 
Συμβούλιο. 

3. Αν ο απερχόμενος Ορκωτός Ελεγκτής έχει λόγους να 
πιστεύει ότι η απομάκρυνσή του από μια κατά νόμον ελεγ¬ 
χόμενη μονάδα οφείλεται σε διαφωνία της ως προς παρα¬ 
τήρηση ή άλλη αιτία σχετιζόμενη με τον έλεγχο ή με τη 
διατύπωση του σχετικού Πιστοποιητικού ή Έκθεσης του 
ελέγχου του, οφείλει μέσα σε πέντε ημέρες αφότσυ 
έλαβε γνώση της απομάκρυνσής του να αναφέρει εγγρά- 
φως τους λόγους αυτούς στον διορισμένο νέο ελεγκτή, με 
κοινοποίηση προς το Εποπτικό Συμβούλιο. 


4. Μέσα στην προθεσμία που προβλέπεται από την παρ. 
4 του άρθρου 36 του Ν. 2190/20, κάθε ελεγκτικός φο¬ 
ρέας υποχρεούται να επιφυλαχθεί για την αποδοχή της 
εντολής ελέγχου μιας οικονομικής μονάδας και να μην 
προβεί σε διορισμό του τακτικού ελεγκτή της, αν έχει πε- 
ριέλθει αποδεδειγμένα σε γνώση του ότι η προς έλεγχο οι¬ 
κονομική μονάδα δεν έχει εξοφλήσει πλήρως τη νόμιμη 
αμοιβή ελέγχου προηγούμενης χρήσης ή χρήσεων. 

Η επιφύλαξη αυτή γνωστοποιείται εγγράφως στη διοί¬ 
κηση της οικονομικής μονάδας, με κοινοποίηση προς το 
Εποπτικό Συμβούλιο και μπορεί να αρθεί μόνο ύστερα από 
την πλήρη εξόφληση της πιο πάνω αμοιβής ή με ειδική 
έγκριση του Εποπτικού Συμβουλίου. 

5. Κάθε Ορκωτός Ελεγκτής, πριν από την έναρξη 
οποιοσδήποτε ανατεθείσας σ’ αυτόν ελεγκτικής εργα¬ 
σίας, οφείλει να διαπιστώσει αν η προς έλεγχο οικονομική 
μονάδα έχει εξοφλήσει πλήρως τη νόμιμη αμοιβή ελέγχου 
προηγούμενων χρήσεων. 

Σε περίπτωση που ο Ορκωτός Ελεγκτής διαπιστώνει, 
είτε από την εξέταση των βιβλίων και στοιχείων της ελεγ¬ 
χόμενης μονάδας είτε από απευθείας προς αυτόν έγ¬ 
γραφη ειδοποίηση ενός ελεγκτικού φορέα, που κοινο¬ 
ποιείται και στο Σ.Ο.Ε., ότι η νόμιμη αμοιβή ελέγχου προη¬ 
γούμενης χρήσης ή χρήσεων της οικονομικής αυτής μονά¬ 
δας δεν έχει εξοφληθεί πλήρως, υποχρεούται να ζητήσει 
εγγράφως από το Εποπτικό Συμβούλιο την έγκριση διακο¬ 
πής του ελέγχου του, λόγω αποδεδειγμένης άρνησης ή 
αδυναμίας του ελεγχομένου να συμμορφωθεί με τις ισχύ- 
ουσες διατάξεις που επιβάλλουν τον έλεγχό της. Το αί¬ 
τημα αυτό κοινοποιείται και στη διοίκηση της ελεγχόμενης 
μονάδας και περιλαμβάνει απαραιτήτως την κατά τα άνω 
διαπιστωθείσα οφειλή της προς ένα ή περισσότερους ελε¬ 
γκτικούς φορείς. 

Αν το Εποπτικό Συμβούλιο εγκρίνει τη διακοπή του 
ελέγχου, ο Ορκωτός Ελεγκτής υποχρεούται να ζητήσει 
από τη διοίκηση της ελεγχόμενης μονάδας τη σύγκληση 
έκτακτης γενικής συνέλευσης των μετόχων ή εταίρων της, 
προς την οποία γνωστοποιεί τη διακοπή του ελέγχου του, 
μαζί με τους λόγους που επέβαλαν τη διακοπή αυτή. 

Άρθρο 9 

Προστασία του κύρους του ΣΟΕ 

1. Δεν επιτρέπεται η δια δηλώσεων προφορικών ή εγ¬ 
γράφων, υποβάθμιση του επιστημονικού και επαγγελματι¬ 
κού κύρους του Σ.Ο.Ε. και των Ορκωτών Ελεγκτών ή των 
ελεγκτικών φορέων που είναι εγγεγραμμένοι στα οικεία 
Μητρώα του Σ.Ο.Ε., καθώς και ο σχολιασμός της ποιότη¬ 
τας των προσφερόμενων από Ορκωτούς Ελεγκτές ή ελε¬ 
γκτικούς φορείς υπηρεσιών. 

Δεν εμπίπτει στον ανωτέρω περιορισμό η εμπιστευτική 
αναφορά προς το Εποπτικό Συμβούλιο ή στα απ’ αυτό 
εντεταλμένα όργανα ποιοτικού ελέγχου. 

2. Ως υποβάθμιση του επιστημονικού και επαγγελματι¬ 
κού κύρους του Σ.Ο.Ε. θεωρείται ιδίως από μέρους Ορκω¬ 
τού Ελεγκτή ή ελεγκτικού φορέα: 

σ) Τήρηση ή ο ισχυρισμός τήρησης ελεγκτικών ή λογιστι¬ 
κών αρχών και προτύπων διαφορετικών από τα παραδεχό¬ 
μενα από την εθνική νομοθεσία και από το Σ.Ο.Ε. 

β) Επανηλημμένες παρεκκλήσεις από αποφάσεις και 
οδηγίες του Εποπτικού Συμβουλίου. 

γ) Ανάρμοστη συμπεριφορά κατά οργάνων του Σ.Ο.Ε., 
εκδηλούμενη με τη χρησιμοποίηση εκφράσεων ή ειρωνι- 

κών σχολίων, σε βάρος αποφάσεων και ενεργειών που 
εμπίπτουν στις αρμοδιότητες και τα καθήκοντα των οργά¬ 
νων αυτών. 

δ) Απρεπής συμπεριφορά κατά οργάνου του ελεγχόμε¬ 
νου, κατά συναδέλφου μέλους του Σ.Ο.Ε. ή κατά της διοί¬ 
κησης ελεγκτικού φορέα. 

II. ΑΝΑΘΕΣΗ ΕΙΔΙΚΩΝ ΑΡΜΟΔΙΟΤΗΤΩΝ 
ΚΑΙ ΥΠΟΧΡΕΩΣΕΩΝ 

Άρθρο 10 

Τήρηση του παρόντος κανονισμού - Κυρώσεις 

1. Η Γενική Συνέλευση του Σ.Ο.Ε., αναγνωρίζοντας την 
ανάγκη πιστής εφαρμογής του παρόντος κανονισμού από 
όλα ανεξαιρέτως τα μέλη του Σ.Ο.Ε., είτε αυτά λειτουρ¬ 
γούν ως ελεγκτές είτε ως μέλη διοικήσεων των ελεγκτι¬ 
κών φορέων, μαζί με το γεγονός ότι κάθε παράβαση του 
κανονισμού αυτού από οποιοδήποτε μέλος του Σ.Ο.Ε. συ- 
νιστά ταυτόχρονα και αθέτηση του όρκου του, αποφασίζει 
την ανάθεση των αρμοδιοτήτων ή τη θέσπιση των υποχρε¬ 
ώσεων που ορίζονται στις επόμενες παραγράφους 2-8: 

2. Οποιοδήποτε μέλος του Σώματος Ορκωτών Ελε¬ 
γκτών ή οποιοσδήποτε ελεγκτικός φορέας υποχρεούται 
να καταγγείλει γραπτώς προς το Εποπτικό Συμβούλιο 
κάθε παράβαση του παρόντος κανονισμού, που έχει υπο- 
πέσει στην αντίληψή του, αναφέροντας ρητά το ονοματε¬ 
πώνυμο του μέλους ή την επωνυμία του φορέα που υπέ¬ 
πεσε στην παράβαση, καθώς και τα περιελθόντα σε γνώση 
του αποδεικτικά στοιχεία. Η αναφορά είναι απόρρητη και 
γνωστοποιείται από το Εποπτικό Συμβούλιο μόνο στον 
αναφερόμενο ελεγκτή ή φορέα, ο οποίος και καλείται για 
παροχή εξηγήσεων πριν αποφασιστεί η τυχόν πειθαρχική 
δίωξή του. 

Αναφορά για παράβαση του παρόντος κανονισμού ή των 
υποχρεώσεων ενός Ορκωτού Ελεγκτή που απορρέουν 
από νόμο ή από τα ελεγκτικά πρότυπα του Σ.Ο.Ε. μπορεί 
να γίνει από οποιοδήποτε πρόσωπο, φυσικό ή νομικό. 

Το Εποπτικό Συμβούλιο έχει το δικαίωμα να επιληφθεί 
αυτεπαγγέλτως για κάθε παράβαση. 

3. Το Εποπτικό Συμβούλιο του Σ.Ο.Ε. αν συντρέχει πα¬ 
ράβαση νόμου ή του παρόντος Κανονισμού και με αιτιολο¬ 
γημένη απόφασή του παραπέμπει την υπόθεση στα αρμό¬ 
δια όργανα του Σ.Ο.Ε., παραγγέλοντας και τις αναγκαίες 
ενέργειες ή θέτει την υπόθεση στο αρχείο. Στην τελευ¬ 
ταία περίπτωση μπορεί να καλέσει τον αναφέροντα να πα¬ 
ράσχει σχετικές εξηγήσεις και αν κρίνει ότι η αναφορά ή 
καταγγελία είναι κακόπιστη, αποφασίζει για τις περαιτέρω 
ενέργειες του. 

4. Παραβάσεις του νόμου και του παρόντος κανονισμού 
από ελεγκτικούς φορείς εξετάζονται από το Εποπτικό 
Συμβούλιο, το οποίο παραπέμπει στο Πειθαρχικό Συμβού¬ 
λιο κάθε μέλος της διοίκησης του υπαίτιου ελεγκτικού φο¬ 
ρέα, που κατά την κρίση του Εποπτικού Συμβουλίου, βασι¬ 
ζόμενη στις υπάρχουσες καταγγελίες, μαρτυρίες ή στοι¬ 
χεία, ευθύνεται ως εκ της θέσης ή των αρμοδιοτήτων του 
για την διαπιστούμενη ή την καταγγελόμενη παράβαση. 

5. Το Εποπτικό Συμβούλιο μπορεί να κρίνει ότι ένα μέ- 
λοςτουΣ.Ο.Ε. έχει απωλέσει το απα ιτού μενο ήθος και τη ν 
αναμφισβήτητη αρετή και να το διαγράψει από το οικείο 
Μητρώο, εφόσον από τα υπάρχοντα στοιχεία αποδεικνύε¬ 


ται ότι το μέλος αυτό έχει υποπέσει καθ' υποτροπή σε 
σκόπιμες παραβάσεις του παρόντος Κανονισμού. 

Άρθρο 11 

Παραγραφή 

1. Οποιαδήποτε παράβαση του παρόντος Κανονισμού 
παραγράφεται μετά παρέλευση πενταετίας από την τέ¬ 
λεσή της. Προκειμένου για παραβάσεις των ελεγκτικών 
προτύπων και οδηγιών του Σ.Ο.Ε., ως ημερομηνία τέλε¬ 
σης λαμβάνεται αυτή της εκδόσεως του σχετικού πιστο¬ 
ποιητικού ή Έκθεσης Ελέγχου. 

2. Καταγγελία παραβάσεως του παρόντος Κανονισμού 
για την οποία δεν έχουν ολοκληρωθεί οι ενέργειες των αρ¬ 
μόδιων οργάνων του Σ.Ο.Ε. μετά παρέλευση δύο (2) ετών 
από της ημερομηνίας καταθέσεώς της στο πρωτόκολλο 
του Σ.Ο.Ε., μπορεί να τεθεί στο Αρχείο, με απόφαση του 
Εποπτικού Συμβουλίου, στην οποία αναφέρεται συγκεκρι¬ 
μένος λόγος ή λόγοι της μη ολοκλήρωσης των ενεργειών. 

IV ΜΕΤΑΒΑΤΙΚΕΣ ΚΑΙ ΤΕΛΙΚΕΣ ΔΙΑΤΑΞΕΙΣ 
Άρθρο 1 2 

Ισχύς προηγούμενων Αποφάσεων και Οδηγιών 

1. Οι μέχρι τώρα εκδοθείσες αποφάσεις και οδηγίες του 
Εποπτικού Συμβουλίου αναφορικά με τις προϋποθέσεις 
και τις διαδικασίες ανάληψης και εκτέλεσης των πάσης 
φύσεως ελέγχων, καθώς και τις διαδικασίες γνωστοποίη¬ 
σης από τους Ορκωτούς Ελεγκτές των αναληφθέντων και 
των περατωθέντων ελέγχων, εξακολουθούν να ισχύουν 
ως κανονιστικές διατάξεις και να εφαρμόζονται υποχρεω¬ 
τικά από όλους τους Ορκωτούς Ελεγκτές και τους ελε¬ 
γκτικούς φορείς τους. 

2. Παραβάσεις κανονιστικών διατάξεων που έχουν τε- 
λεοτεί πριν από την ημερομηνία δημοσιεύσεως του παρό¬ 
ντος Κανονισμού, παραγράφονται μετά παρέλευση πε¬ 
νταετίας από την τέλεσή τους. 

Άρθρο 13 

Ελάχιστο Όριο Αξιοπρεπούς Διαβίωσης Μελών του Σ.Ο.Ε. 

1. Μέχρι την έκδοση του προεδρικού διατάγματος που 
προβλέπεται από τη διάταξη της παρ. 8 του άρθρου 18 του 
Ν.2231/1994 (ΦΕΚ 139Α), κάθε ελεγκτικός φορέας δι¬ 
καιούται για όσους Ορκωτούς Ελεγκτές μέλη του τελούν 
σε ουσιώδη επαγγελματική αδράνεια για λόγους που δεν 
οφείλονται σε δική τους υπαιτιότητα, να ζητήσει από το 
Εποπτικό Συμβούλιο την έγκριση συμμετοχής του Σ.Ο.Ε. 
στην κάλυψη της δαπάνης μιας αξιοπρεπούς διαβίωσής 
τους. 

Το Εποπτικό Συμβούλιο, ύστερα από αξιολόγηση των 
προβαλλομένων λόγων, μπορεί να εγκρίνει τη μερική ή 
ολική κάλυψη μιας τέτοιας δαπάνης από τους κατά το άρ¬ 
θρο 22 του Π.Δ. 226/1992 εισπραττόμενους πόρους του 
Σ.Ο.Ε.. Σε κάθε περίπτωση το εγκρινόμενο ποσό της ανω¬ 
τέρω συμμετοχής του Σ.Ο.Ε. δεν μπορεί να υπερβαίνει τις 
ελάχιστες αποδοχές Ορκωτού Λογιστή κατά την 30η 
Απριλίου 1993, προσαυξημένες με τις αναγκαίες ασφαλι¬ 
στικές εισφορές. 

2. Με ειδικές αποφάσεις του Εποπτικού Συμβουλίου, η 
κατά την προηγούμενη παρ. 1 συμμετοχή του Σ.Ο.Ε. μπο¬ 
ρεί να συνεχιστεί και μετά την έκδοση του προαναφερό- 
μενου προεδρικού διατάγματος, μέχρι της συστάσεως 
ενός ειδικού αναδιανεμητικού λογαριασμού που θα καλύ- 

πτει τις ελάχιστες ανάγκες αξιοπρεπούς διαβίωσης των 
Ορκωτών Ελεγκτών, με την προϋπόθεση ότι τα καλυπτό¬ 
μενα από τις αποφάσεις αυτές πρόσωπα θα τίθενται στη 
διάθεση του Εποπτικού Συμβουλίου. 

Άρθρο 14 

Έναρξη εφαρμογής - Δημοσιότητα 

1. Ο παρών Κανονισμός επαγγελματικής δεοντολογίας 
τίθεται σε εφαρμογή από την ημερομηνία εγκρίσεώς του 


από τη Γενική Συνέλευση του Σ.Ο.Ε., ήτοι από την 17η 
Απριλίου 1997. 

2. Με μέριμνα της Εκτελεστικής Γραμματείας του 
Σ.Ο.Ε., ο παρών κανονισμός δημοσιεύεται στην Εφημε¬ 
ρίδα της Κυβερνήσεως και μπορεί να γνωστοποιείται σε 
κάθε ενδιαφερόμενο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Απριλίου 1997 
Ο Πρόεδρος του Εποπτικού Συμβουλίου 
ΧΑΡ. Π. ΑΛΑΜΑΝΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34* ΑΘΗΝΑ 104 32 * ΤΕΙΕΧ 223211 ΥΡΕΤ ΟΒ * ΡΑΧ 5234312 


ΠΛΗΡΟΦΟΡΙΕΣ 

ΚΕΝΤΡΙΚΗ ΥΠΗΡΕΣΙΑ 

_ Σολωμού 51 _ 

•Πληροφορίες δημοσιευμάτων Α.Ε. - Ε.Π.Ε, 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε 
Εγγραφη Συνδρομητών Φ.Ε.Κ. και 
αποστολή Φ.Ε.Κ. 


ΕΞΥΠΗΡΕΤΗΣΗΣ ΠΟΛΙΤΩΝ _ 

ΠΕΡΙΦΕΡΕΙΑΚΑ ΓΡΑΦΕΙΑ 

__ ΠΩΛΗΣΗΣ Φ.Ε.Κ. 

5225761 ΘΕΣΣΑΛΟΝΙΚΗ “ 

5230841 Βασ. Όλγας 188, 1ος ορ.-Τ,Κ. 546 55 (0311423956 

5225713 ΠΕΙΡΑΙΑΣ 4136402 

5249547 Νικήτα 6-8 Τ.Κ. 185 31 4171307 

0239762 ΠΑΤΡΑ (061)271249 

5248141 Κόρινθου 327 Τ.Κ 252 23 224581 

5248188 ΙΩΑΝΝΙΝΑ ' ’ 

5248785 Διοικητήριο Τ.Κ. 454 44 (0651)21901 

ΚΟΜΟΤΗΝΗ (0531)22637 

5248320 Δημοκρατίας 1 Τ.Κ. 691 00 26522 


(0651)21901 

(0531)22637 

26522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 15ϋ δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνωπροσαύξηί 


1100 5ρχ. ανα Βσέλιδο ή μέρους αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 


Α (Νόμοι, Π.Δ.. Συμβάσεις κ.τλ.) 

Β (Υπουργικές αποφάσεις κ.τλ.) 

Γ (Διορισμοί, απολύσεις κ.τλ. Δημ. Υπαλλήλων) 
Δ (Απαλλοτριώσεις, πολεοδομία κτλ.) 

Αναπτυξιακών Πράξεων {Τ.Α.Π.Σ.) 

Ν.Π.Δ.Δ. (Διορισμοί κ.τλ. προσωπικού Ν.Π.Δ.Δ.) 
Παράρτημα (Πίνακες επιτυχόντων διαγωνισμών} 

Δελτίο Βιομηχανικής Ιδιοκτησίας (Δ.Ε.Β.Ι.) 
Ανώτατου Ειδικού Δικαστηρίου (Α.Ε.Δ.) 
Ανωνύμων Εταιρειών & Ε.Π.Ε. 

Προκηρύ ξεων Α.Σ.Ε.Π. 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 

_ 2531 

50.090 δρχ. 
50.000 

50.000 » 

25.000 

3.000 

200.000 


Κ.Α.Ε. εσόδου υπέρ 
ΤΑΠΕΤ 3512 
2.500 δρχ. 


2.500 

Οι συνδρομές του εσωτερικού προπληρώνονται στα Δηυόσια Ταυείαπου δίδουν αποδεικτικό εΐσποα'πο ίδιπλάτ· ·ππ'· 

* ™ Με ^ φροντιδα του ενδιαφερομένου πρεπε, να στέλνεται στην Υπηρεσία του Εθνικού Τυπογραφείου 

ΜΠ 0 ΠΓ& ες χ Τ0υ εξωΤερ ^ ού επιβαρύνονται πέρα τωνπαραπανω αναφεοομένωνποσών με τα ταχυδοουικ^ τέ> η κα, 
, Μ , Ρ 1 στελνονταί επιτα Υη κ °ι σε ανάλογο συνάλλαγμα στο Διευθυντή Οικονομικού του Εθνικού Τυπογραφείου 

* ° ι συνδ Ρ°Μ0·τές του εξωτερ,κού μπορούν να στέλνουν το ποσό του ΤΑΠΕΤ μαζί με το ποσό της συνδρομής 

' 8&5Γ” “* * , **’»’ 9 *> χο6νου - Α.ν 

„ ^ εγγραφτ ί Π ανανέωση της συνδρομής πραγματοποιείται το αργότερο μέχρι τον Μάοτιο κάθε έτους, 
ντιγραφο διπλοτύπων, ταχυδρομικές επιταγές και χρηματικά γραμμάτιο δεν γίνονται δεκτά. 


Οι υπηρεσίες κοινού λειτουργούν καθημερινό από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










